Ympäristöhallinnon puhelinasioiden työryhmän asettaminen

Asettaminen	
	Ympäristöministeriö on 2.10.2001asettanut ympäristöhallinnon puhelinasioiden työryhmän.	

Toimikausi	
	1.10.2001 - 28.2.2002  	

Tausta	
	Ympäristöhallinnon puhelinasioiden koordinointi ja yhteistyö koko hallinnon tasolla on vähäistä eikä ympäristöhallinnolla ole yhteistä puhelinstrategiaa. Käytössä on erilaisia ja eri ikäisiä puhelinvaihteita. Myös toimintakulttuuri vaihteenhoidossa ja sen myötä asiakaspalvelussa on erilaista. Puhelinviestintä on olennainen osa asiakaspalvelua ja vaikuttaa merkittävästi ympäristöhallinnon yrityskuvaan. Nykyiseen puhelinviestintään liittyvät olennaisena osana myös matkaviestimet ja pientietokoneet sekä videoneuvotteluyhteydet.
Olennaisena osana palveluun ja hallinnonalan henkilöstön tavoitettavuuteen liittyy myös kulunvalvonnan sekä ajanhallinnan apuvälineiden (kalenterijärjestelmät) liitäminen osaksi puhelinpalveluiden muodostamaa palvelukokonaisuutta.	

Tavoitteet	
	Tavoitteena on selvittää vaihtoehtoja yhteisen strategian ja yrityskuvan luomiseksi puhelinviestinnän osalta. Päämääränä on entistä parempi ja yhtenäisempi asiakaspalvelu ja aiempaa monipuolisemmat mahdollisuudet puhelinviestinnässä ja neuvotteluiden järjestämisessä.	

Tehtävä	
	Työryhmän toimintaa ohjaa ympäristöhallinnon informaatioteknologiaa käsittelevä työryhmä (IT).
Työryhmän tehtävänä on:
 -selvittää ympäristöhallinnon puhelinasioiden nykytila ja tulevaisuuden mahdollisuudet yritysimagon, asiakkaan ja käyttäjän kannalta ottaen huomioon ympäristöministeriön erityispiirteet puhelinasioissa valtioneuvoston osana.
-selvittää neuvottelupalveluiden (videoneuvottelut, neuvottelupuhelut ja virtuaalineuvottelu) mahdollisuudet ympäristöhallinnossa sekä näiden hyödyt.
-selvittää mobiilien päätelaitteiden osalta niiden uusia käyttömahdollisuuksia
-selvittää kulunvalvonnan ja ajanhallintajärjestelmien kehittämisen suuntaviivoista.	

Organisointi	
		Puheenjohtaja:
Markku Valjakka, insinööri, Etelä-Savon ympäristökeskus 	
		
Jäsenet:	
		Carita Hovi, tiedottaja, ympäristöministeriö 	
		Mika Koskinen, tietohallintopäällikkö, Länsi-Suomen ympäristökeskus 	
		Vesa Rintamäki, ylitarkastaja, ympäristöministeriö 	
		Jarmo Lehtonen, Isännöitsijä, Suomen ympäristökeskus 	
		Asiantuntija Harri Linnanen, suunnittelija, Suomen ympäristökeskus 	
		
	Työryhmällä on oikeus kuulla asiantuntijoita.
Työryhmä valitsee keskuudestaan sihteerin.	

Kustannukset ja rahoitus	
	Alueellisten ympäristökeskusten edustajien matkamenot maksetaan ympäristöministeriöstä momentilta 35.40.21 (alueellisten ympäristökeskusten toimintamenot). Muiden matkamenot maksaa kukin yksikkö.	

	Hallintoneuvos	Riitta Rainio	

	Tietohallintojohtaja	Heikki Heikkilä	

JAKELU	
	Työryhmän puheenjohtaja ja jäsenet	

TIEDOKSI	
	Ympäristöministeriön osastot ja yksiköt
Alueelliset ympäristökeskukset
Suomen ympäristökeskus
Ympäristölupavirastot